Diari Oficial de la Generalitat Valenciana


Sumari del DOGV 6778, del 21-05-2012 (2012/4918)

Informació pública de la fusió entre Cajamar i Caixa Rural de Castelló.
-----------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4918


Organisme emissor
:   Cajamar, Caja Rural, SCOOP Crèd.

Tipus de document
:   Anunci

Informació pública de la fusió entre Cajamar i Caixa Rural de Castelló. [2012/4918]  
En compliment del que disposa l'article 75 de la Llei 8/2003, de 24 de març, de Cooperatives de la Comunitat Valenciana, i en l'article 64.2 de la Llei 27/1999, de 16 de juliol, de Cooperatives, es fa públic perquè se'n prenga coneixement general el següent:  
Les assemblees generals de socis de Cajamar Caja Rural, Societat Cooperativa de Crèdit, i Caixa Rural Castelló - San Isidro, Societat Cooperativa de Crèdit Valenciana, convocades com cal dins del termini i la forma escaient, van aprovar ambdues, d'acord amb la normativa i majories legalment exigides en les seues reunions realitzades el 10 de maig de 2012, la fusió d'ambdues entitats mitjançant l'absorció de Caixa Rural Castelló - San Isidro, Societat Cooperativa de Crèdit Valenciana, per Cajamar Caja Rural, Societat Cooperativa de Crèdit. L'absorbent succeeix l'absorbida a títol universal en la totalitat dels drets i obligacions d'aquesta, en funció dels respectius balanços de fusió. Les dues entitats utilitzen a estos efectes els corresponents al 31 de desembre de 2011, i es troben ambdós balanços degudament auditats.  
  
L'acord de fusió esmentat va ser adoptat de conformitat amb el projecte de fusió depositat en els registres mercantils d'Almeria i Castelló de la Plana, corresponents als domicilis socials de la cooperativa absorbent i de l'absorbida, respectivament. Aquest acord de fusió queda condicionat suspensivament (a) a la concessió de la preceptiva autorització administrativa que sobre la referida fusió ha d'emetre la Secretaria General del Tresor i Política Financera, (b) a la concessió de la resta d'autoritzacions administratives derivades d'una fusió de cooperatives de crèdit que pogueren correspondre, i (c) a tots els altres tràmits que siguen preceptius d'acord amb la normativa legalment aplicable.  
  
Com a conseqüència d'aquesta fusió, els socis de la cooperativa absorbida rebran per cada aportació que posseïsquen en aquesta una aportació en el capital de l'absorbent. Els efectes comptables de l'operació tindran lloc a partir de la data en què s'inscriga l'escriptura de fusió en el registre mercantil competent.  
Es fa constar expressament (a) el dret que assisteix els socis i creditors d'obtindre el text íntegre de l'acord adoptat i del balanç de fusió, (b) el dret d'oposició que correspon als creditors, en els termes i condicions establits en l'article 75.2.d de la Llei 8/2003, de 24 de març, de Cooperatives de la Comunitat Valenciana, i en l'article 66 de la Llei 27/1999, de 16 de juliol, de Cooperatives, (c) el dret dels socis de les cooperatives que es fusionen i que no hagen votat a favor a separar-se de la seua cooperativa en els termes i condicions previstos en l'article 73.5 de la Llei 8/2003, de 24 de març, de Cooperatives de la Comunitat Valenciana, i en l'article 65 de la Llei 27/1999, de 16 de juliol, de Cooperatives.  
  
Castelló de la Plana i Almeria, 14 de maig de 2012.- El president del Consell Rector de Caixa Rural Castelló - San Isidro, Societat Cooperativa Valenciana: Ignacio Ferrer Ros de Ursinos. El president del Consell Rector de Cajamar Caja Rural, Societat Cooperativa de Crèdit: Antonio Pérez Lao.